[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Здружение на граѓани Центар за граѓански комуникации ЦГК- Скопје, преку Герман Филков, претседател во Здружението, поднесена против Министерство за култура и туризам, по предметот Барање за пристап до информации од јавен карактер, на 26.08.2026година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Здружение на граѓани Центар за граѓански комуникации ЦГК- Скопје, преку Герман Филков, претседател на Здружението, поднесена против Министерство за култура и туризам, по предметот Барање за пристап до информации од јавен карактер, заведена во Агенцијата под бр.08-268 на 18.08.2026 година, поради тоа што Жалбата се смета за повлечена.

О Б Р А З Л О Ж Е Н И Е

[bookmark: _GoBack]Здружение на граѓани Центар за граѓански комуникации ЦГК- Скопје, преку Герман Филков, претседател на Здружението, на15.07.2026 година поднело Барање за пристап до информации од јавен карактер до Министерство за култура и туризам, со кое побарало по е-маил да му се достави фотокопија од следната  информација: 
„ За буџетските ставки 481 и 482 од Буџетот на вашата институција за 2025 година, листа на капитални расходи со поединечен износ, процент на реализација и исплатен износ?“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр.08-268 на 18.08.2026 година. 
Агенцијата по електронски пат, со допис бр.08-268 од 18.08.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
На 25.08.2026 година Имателот на информации ја информираше Агенцијата дека постапил по Барањето и доставил одговор до барателот на информации, доставувајќи во прилог Рершение УП1-031111, со кое се одобрува пристапот до бараните информации.
	Барателот на информации по мејл  истиот ден на 25.08.2026 година, ја извести Агенцијата дека го добиле одговорот и „...ја повлекуваме жалбата против Министерството за култура и туризам...“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


						Директор,
                                                                                                          Петар Гајдов

